चितवन । नेपाली राजनीतिको नेतृत्वदायी भूमिकामा रहेका माओवादी केन्द्रका अध्यक्ष ६३ वर्षीय पुष्पकमल दाहाल ‘प्रचण्ड’ यतिबेला युवाको जोशमा रातदिन नभनी चुनाव प्रचार अभियानमा सक्रिय छन । चितवन क्षेत्र ३ मा प्रचण्डका प्रतिस्पर्धीका रुपमा राप्रपा ‘प्रजातान्त्रिक’ का उपाध्यक्ष विक्रम पाण्डे चुनावी मैदानमा छन् । उनलाई नेपाली कांग्रेसको पनि समर्थन छ । तर नेपाली कांग्रेसको आफ्नो उम्मेदवार नभएको र प्रचण्ड राष्ट्रिय राजनीतिको प्रमुख पात्र भएकाले कांग्रेस, राप्रपा लगायतका धेरै नेता र कार्यकर्ता माओवादी केन्द्रमा प्रवेश गरिसकेका छन । भने धेरैले भोट प्रचण्डलाई दिने अभियानमा छन ।
